Med en byggeteknisk gennemgang styrker du din egen sikkerhed før købet, da du får et par faglige og uvildige øjne til at gennemgå boligen. På den måde får du et sammenligningsgrundlag til boligsælgerens tilstandsrapport. Hvis du ønsker at få en byggesagkyndig med ind over dit boligkøb, hjælper vi dig gerne med at arrangere en byggeteknisk gennemgang. Til den byggetekniske gennemgang udfører den byggesagkyndige samme gennemgang som laves til en tilstandsrapport, men denne kan være med til at belyse nye aspekter, der ikke blev opfanget i tilstandsrapporten.